30 જૂન શનિવારે રાતે 12 વાગ્યા પછી ભગવાનને મળવા માટે પરિવારે મોતના જે અનુષ્ઠાનને શરૂ કર્યુ તેના વિશે બધી વાતો 26 જૂને જ રજિસ્ટરમાં લખી લીધી હતી. ફંદા સાથે ઝૂલતી લાશોના કાનમાં રૂ, મોઢા અને આંખો પર પટ્ટી, ફંદાથી લટકીને પૂજા સહિત ઘટનાસ્થળની બધી વાતો રજિસ્ટરમાં લખેલી વાતો અનુસાર હતુ. મોક્ષ મેળવવા માટે મરવુ જરૂરી છે, મરવામાં ડર અને કષ્ટ થાય છે પરંતુ જો આંખ, કાન બંધ થઈ જાય તો ડર અને દુઃખ ઓછુ થઈ જાય છે. આ પ્રકારની વાતો રજિસ્ટરમાં લખેલી હતી. બધાને વિશ્વાસ હતો કે ભગવાન આવશે અને તેમને બચાવી લેશે જેમકે રજિસ્ટરમાં લખ્યુ હતુ પરંતુ એવુ કંઈ બન્યુ નહિ. લલિત અને તેની પત્નીના હાથ ખુલ્લા હતા. પોલિસનું કહેવુ છે કે બંનેએ બધાને ફંદાથી લટકાવ્યા અને પગની નીચેનું સ્ટૂલ ખેચ્યુ. બાદમા બંને પોતે પણ ફંદાથી લટકી ગયા. પોસ્ટમોર્ટમ રિપોર્ટમાં જણાવવામાં આવ્યુ છે કે બધાના મોત, ફંદાથી લટકવાના કારણે થયા. કોઈના શરીર પર પ્રતિરોધ કરવાના કોઈ નિશાન નથી.